burgasdotpro/wikipedia huggingface dataset:
6311 Porubčan

(6311) Porubčan je planétka, ktorú fotograficky objavil Henry E. Holt v noci 14./15. septembra 1990 na observatóriu Mt. Palomar v Kalifornii. Je pomenovaná po slovenskom astronómovi Vladimírovi Porubčanovi.
Objav a pomenovanie.
Planétka sa v čase objavu nachádzala v južnej časti súhvezdia Ryby ("Pisces"), asi 4,1° juhovýchodne od hviezdy formula_1 Psc (+4,0 mag), mala zdanlivú fotografickú jasnosť +16,5 mag a bola 66. planétkou objavenou v prvej polovici septembra 1990. Svedčí o tom aj jej predbežné označenie 1990 RQ2, ktoré dostala krátko po objave. V objavovej opozícii bola planétka na observatóriu Mt. Palomar pozorovaná aj v ďalších 2 nociach a celkovo bolo zmeraných 5 pozícií, neskôr zaslaných do MPC. Naposledy bola planétka pozorovaná v noci 18./19. septembra 1990. Neskôr boli nájdené aj predobjavové pozorovania z Mt. Palomaru z rokov 1950 (21. marca, 2 pozície) a 1954 (2. apríla, 1 pozícia). Očíslovanie planétky bolo zverejnené v cirkulári MPC č. 25050 vydanom dňa 15. apríla 1995.
Planétka je pomenovaná po pracovníkovi Astronomického ústavu SAV v Bratislave, Vladimírovi Porubčanovi (nar. 1940), ktorý sa zaoberá pozorovaním a štúdiom meteorických rojov. Známe sú jeho spoločné práce s Jánom Štohlom o komplexe meteorických rojov Tauríd. Meno planétky sa stalo oficiálnym po zverejnení v cirkulári MPC č. 27462 vydanom dňa 1. júla 1996 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 343 mil. km po stredne excentrickej dráhe s dobou obehu 3,46 roku (1265 dní). K Zemi sa približuje na minimálnu vzdialenosť 118 mil. kilometrov a jej veľkosť je odhadovaná na 7,5 km.
Komunistická strana Číny

Komunistická strana Číny (; ; skratka: 中共) je čínska politická strana. Bola založená roku 1921 v Šanghaji revolucionármi Čchen Tu-siou a Li Ta-čao. Od roku 1949, keď jej ozbrojené sily zvíťazili v občianskej vojne nad Nacionalistami, má rozhodujúcu úlohu pri riadení komunistickej Čínskej ľudovej republiky. Od roku 2012 je jej predsedom Si Ťin-pching. Počtom členov, ktorý presahuje 73 miliónov 360 tisíc, je Komunistická strana Číny najväčšia politická strana na svete.
Vedenie strany.
Stav po XIX. zjazde strany v októbri 2022:
Angela Haynesová

Angela Haynesová (* 27. september 1984) je súčasná americká profesionálna tenistka.
Manažérstvo zmien

Manažérstvo zmien alebo manažment zmien alebo riadenie zmien je organizačný riadiaci proces, ktorý sa vyvinul v oblasti manažmentu v 60.rokoch 20.storočia a ktorý sa zaoberá vnímaním, komunikáciou, metodikou, organizáciou a vyhodnocovaním prechodu organizácií, skupín v organizácii i jednotlivcov v organizácii zo súčasného stavu do požadovaného budúceho stavu.
Manažment zmien zahŕňa metodiku organizačných procesov manažmentu zmien a zaoberá sa jednotlivými modelmi riadenia organizačných zmien a riadenia systémových zmien, ktoré sa spolu používajú pri organizácií a vychádzajú z pohľadu riadenia ľudských zdrojov v organizácii.
Frankie Fredericks

 
 
 
 
 
 
 
Frank Fredericks známy aj pod menom Frankie Fredericks (* 2. október 1967, Windhoek) je bývalý namíbijský atlét, ktorý sa venoval behu na 100 a 200 metrov. Je štvornásobný olympijský medailista.
Beh na 1 500 metrov

Beh na 1 500 metrov je atletická disciplína.
10207 Comeniana

(10207) Comeniana je planétka, ktorú objavili Leonard Kornoš a Peter Kolény v skorých ranných hodinách dňa 16. augusta 1997 na Astronomickom a geofyzikálnom observatóriu Modra-Piesky. Je pomenovaná po Univerzite Komenského v Bratislave.
Objav a pomenovanie.
Planétka sa v čase objavu nachádzala v západnej časti súhvezdia Baran ("Aries"), asi 2,1° juhovýchodne od jasnej hviezdy formula_1 Ari (+2,6 mag), mala zdanlivú vizuálnu jasnosť +17,5 mag a bola prvou planétkou objavenou v druhej polovici augusta 1997. Svedčí o tom aj jej predbežné označenie 1997 QA, ktoré dostala krátko po objave. V objavovej opozícii bola planétka z Modry pozorovaná aj v ďalších 19 nociach a celkovo bolo zmeraných 53 pozícií, neskôr zaslaných do MPC. Naposledy bola planétka pozorovaná večer 25. februára 1998. V nasledujúcej opozícii bola planétka pozorovaná počas 4 nocí v období medzi 9. februárom a 8. marcom 1999, pričom bolo získaných ďalších 8 pozícií. Očíslovanie planétky bolo zverejnené v cirkulári MPC č. 33908 vydanom dňa 2. marca 1999.
Planétka je pomenovaná po Univerzite Komenského (latinsky "Universitas Comeniana") v Bratislave, ako poprednej inštitúcii vysokoškolského vzdelávania na Slovensku. Univerzita bola založená v roku 1919 a jedným z jej prvých inštitútov bol Astronomický ústav založený v roku 1943. Súčasťou univerzity je aj observatórium, na ktorom bola táto planétka objavená. Meno planétky sa stalo oficiálnym po zverejnení v cirkulári MPC č. 36129 vydanom dňa 28. septembra 1999 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 361 mil. km po takmer kruhovej dráhe s dobou obehu 3,75 roku (1369 dní). K Zemi sa približuje na minimálnu vzdialenosť 180 mil. kilometrov a jej veľkosť je odhadovaná na 6,5 km.
11118 Modra

(11118) Modra je planétka, ktorú objavili Adrián Galád a Dušan Kalmančok večer dňa 9. augusta 1996 na Astronomickom a geofyzikálnom observatóriu Modra-Piesky. Je pomenovaná po observatóriu Fakulty matematiky, fyziky a informatiky Univerzity Komenského v Bratislave.
Objav a pomenovanie.
Planétka sa v čase objavu nachádzala v juhovýchodnej časti súhvezdia Rýb ("Pisces"), asi 4,1° západne od hviezdy formula_1 Psc (+4,3 mag), mala zdanlivú vizuálnu jasnosť +18,3 mag a bola 10. planétkou objavenou v prvej polovici augusta 1996. Svedčí o tom aj jej predbežné označenie 1996 PK, ktoré dostala krátko po objave. V objavovej opozícii bola planétka z Modry pozorovaná aj v ďalších 12 nociach a celkovo bolo zmeraných 29 pozícií, neskôr zaslaných do MPC. Naposledy bola planétka pozorovaná večer 3. decembra 1996. V nasledujúcej opozícii bolo získaných 31 pozícií počas 14 nocí v období medzi 7. januárom a 23. aprílom 1998. V roku 1999 bola planétka pozorovaná v 4 nociach medzi 24. júnom a 2. septembrom, pričom v tomto období bolo zmeraných ďalších 8 pozícií. Očíslovanie planétky bolo zverejnené v cirkulári MPC č. 35242 vydanom dňa 28. júla 1999.
Planétka je pomenovaná po observatóriu Fakulty matematiky, fyziky a informatiky Univerzity Komenského v Bratislave, na ktorom bola objavená. Observatórium sa nachádza v blízkosti historického mesta Modra, asi 30 km severovýchodne od Bratislavy, a zhodou okolností má kódové označenie „118“. Meno planétky sa stalo oficiálnym po zverejnení v cirkulári MPC č. 36130 vydanom dňa 28. septembra 1999 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 346 mil. km po takmer kruhovej dráhe s dobou obehu 3,52 roku (1285 dní). K Zemi sa približuje na minimálnu vzdialenosť 167 mil. kilometrov a jej veľkosť je odhadovaná na 5 km.
Metalex

Metalex bola československá firma zaoberajúca sa projektovaním a stavbou špeciálnych a pretekárskych verzií automobilov. Ich produkcia prevažne zahŕňala vozidla typu cabriolet, roadstery, ale vytvorili aj model superauta.
Firma Metalex bola založená v roku 1969.
Modely vozidiel.
Škoda Rapid Cabrio MTX.
Škoda Rapid MTX Cabrio bol konverziou modelu Škoda Rapid na kabriolet. 
MTX Tatra V8.
MTX Tatra V8 bol prvý a jediný československý superautomobil.
Riadenie stresu

Riadenie stresu alebo manažment stresu alebo stresový manažment (angl. stress management) sú postupy a techniky na ovládanie a znižovanie stresu. Pojem sa niekedy považuje za synonymum pojmu zvládanie stresu. Príkladmi postupov sú manažment času či autogénny tréning.
Projekt (manažment)

Projekt je časovo a vecne (teda zdrojmi) ohraničená (spravidla jedinečná) úloha, ktorá sa realizuje interdisciplinárne. Definícia podľa ISO 9000:2005 znie: Projekt je jednorazový proces, ktorý pozostáva zo sady zosúladených a riadených činností so stanovenými začiatočnými a konečnými termínmi, a ktorý sa sa realizuje, aby sa - so zohľadnením obmedzení v oblasti času, nákladov a zdrojov - dosiahol cieľ, ktorý spĺňa špecifické požiadavky. Pozri aj projektové manažérstvo.
Projekt je nástroj na dosiahnutie zmeny. Je jedinečný (neopakuje sa v čase - nejedná sa o pravidelnú činnosť) časovo ohraničený (má obmedzené trvanie), jednoznačne priraditeľný (jednoznačne vieme určiť, kto je zaň zodpovedný) a má obmedzené zdroje (finančné, materiálne, ľudské, časové a pod.).
Každý projekt má pozostávať aspoň z nasledovných bodov:
(priradenie zodpovednosti za jednotlivé úlohy, definovanie zdrojov - materiálnych, časových, ľudských, finančných, rozpočet).
Každý projekt má mať presne definované ciele, ktoré musia byť merateľné (vieme ohodnotiť úspešnosť dosiahnutia daného cieľa)
Programové manažérstvo

Programové manažérstvo (iné názvy: programový manažment, manažment/manažérstvo programu/programov, riadenie programu/programov, programové riadenie, angl, program(me) management; čiastočné alebo úplné synonymá riadenie/manažment/manažérstvo portfólia projektov/projektového portfólia, angl. project portfolio management, resp. multiprojektový manažment, multiprojektové manažérstvo, multiprojektové riadenie, angl. multi-project management) je centralizovaný koordinovaný manažment programu (v zmysle skupina projektov s rovnakým obsahovým zameraním), aby sa dosiahli programové strategické prínosy a ciele.
Umožňuje optimalizovať alebo integrovať náklady, harmonogramy alebo úsilie, integrovať alebo vzájomne podmieniť dodávky v rámci programu, vytvárať postupné prínosy, optimalizovať využitie ľudských zdrojov v kontexte potrieb celého programu.
Diskrétny signál

Diskrétny signál je daný funkciami definovanými len v diskrétnych časových okamihoch a tvorí tak postupnosť funkčných hodnôt. Tým sa líši od analógového signálu, ktorý je daný spojitými funkciami spojitého času.
Druhy.
Diskrétny signál je signál, ktorý sa na rozdiel od spojitého signálu vyznačuje určitým druhom nespojitosti. Nespojitosť môže byť v hodnote ("kvantované signály") alebo v čase ("vzorkované signály"). Signály nespojité v hodnote i v čase sa spravidla nazývajú "digitálne signály".
Kvantovaný signál.
Kvantovaný signál je signál, ktorého hodnota nemá spojitý priebeh, ale sa mení skokom, pričom nadobudne len obmedzený počet úrovní. Ku zmene hodnoty signálu môže dôjsť v ľubovoľnom čase. Tento signál vzniká obvykle kvantovaním analógového signálu.
Vzorkovaný signál.
Vzorkovaný signál je signál, ktorý nie je spojitý v čase. Vytvára sa postupnosťou vzoriek, ktoré obecne môžu nadobudnúť ľubovoľnú hodnotu. Tento signál vzniká obvykle vzorkovaním analógového signálu, pričom počet vzoriek za sekundu udáva vzorkovacia frekvencia.
Digitálny signál.
Digitálny signál je signál, ktorý je vzorkovaný a následne kvantovaný. Vytvára sa postupnosťou vzoriek, ktoré môžu nadobudnúť len obmedzený počet hodnôt.
Diskrétna veličina.
V prípade, že hovoríme o diskrétnej veličine, hovoríme o veličine, ktorá môže nadobudnúť len určité hodnoty, medzi ktorými sú tzv. časové medzery. Ako príklad nám slúži hod hracou kockou, čiže čísla 1,2,3,4,5,6.
Marketingová koncepcia

Marketingová koncepcia môže byť:
Marketingová koncepcia (filozofia)

Marketingová koncepcia (angl. marketing concept) je jedna z filozofií marketingu/marketingového manažmentu. Vznikla po druhej svetovej vojne. Tvrdí, že dosiahnutie cieľov firmy závisí od poznania potrieb cieľového trhu a schopnosti ponúknuť uspokojenie týchto potrieb efektívnejšou formou než konkurencia.
Marketingová koncepcia sa opiera o 4 hlavné piliere:
Ľudské zdroje

Ľudské zdroje môže byť:
Personalistika

Personalistika môže byť:
Kroniky Narnie

Kroniky Narnie je séria siedmich fantasy románov pre deti od spisovateľa C. S. Lewisa. Je považovaná za klasickú detskú literatúru a najznámejšie dielo autora. Celkovo sa predalo vyše 100 miliónov kusov tejto série. Knihy boli preložené do 47 jazykov. Knihy boli napísané medzi rokmi 1949 a 1954, ilustrovala ich Pauline Baynes. Po prvýkrát boli vydané v Londýne od októbra 1950 do marca 1956. Boli vydané tiež ako rozhlasové, televízne a filmové inscenácie.
Knihy.
Chronologické poradie kníh.
C. S. Lewis počas písania a vydávania kníh nedodržoval chronológiu v akej na seba nadväzuje príbeh. Neskôr, v reakcii na početné otázky od fanúšikov, pripustil, že knihy by sa dali čítať aj chronologicky podľa dejovej línie v tomto poradí:
Takúto stratégiu zvolil aj vydavateľ slovenských prekladov. Väčšina čitateľov a kritikov však odporúča čítať knihy v pôvodnom poradí, tak ako vychádzali. Rozprávanie príbehu tak postupne odhaľuje svet Narnie, ktorý je predstavený v prvej knižke Lev, šatník a čarodejnica a ďalšie knižky, vrátane tých vydaných mimo chronologického poradia (Kôň a jeho chlapec, Čarodejníkov synovec), predpokladajú, že čitateľ už Narniu pozná.
Vyvrátenie

Vyvrátenie (vyvracanie) môže byť:
Svätá zem

Svätá zem (; ; ; ) je jeden z expresívnych názvov Izraela ako krajiny, do ktorej vstúpili Židia po štyridsaťročnom putovaní púšťou. Oblasť má veľký náboženský význam pre tri svetové monoteistické náboženstvá (judaizmus, kresťanstvo a islam), pretože v tejto oblasti sa stali udalosti posvätné pre všetky tieto náboženstvá.
V židovskej tradícii hrá veľkú úlohu aj ďalší názov – zasľúbená zem. Tá bola podľa biblickej tradície darovaná Bohom potomkom starozákonného patriarchu Abraháma.
Po desiatej egyptskej rane boli Židia zázračne oslobodení z faraónovho područia. Hospodin Izraelitov viedol do zasľúbenej zeme. V čase, keď Mojžiš vystúpil na vrch Sinaj, kde dostal od Boha desatoro prikázaní, urobili Izraeliti zlaté teľa a dopustili sa tak modlárstva. Za tento ťažký hriech ich Boh odsúdil k štyridsaťročnému putovaniu púšťou. Na konci putovania zomrel Mojžiš vo veku 120 rokov. Jeho nástupca Jozue doviedol Izraelitov do zasľúbenej zeme. 
Vstup do zasľúbenej zeme nastal prekročením rieky Jordán. Výmer svätej zeme je podľa Joz 1,4 "Od pustiny Libanonu k veľkej rieke Eufratu, celá zem Heitov k veľkému moru k západu slnka."
Priestorový manažment (obhospodarovanie územia)

Priestorový manažment (krajiny) (takmer synonymá: obhospodarovanie územia, obhospodarovanie krajiny, riadenie funkčného využitia územia; angl. "land management") je riadenie využitia územia (krajiny, pôdy) z ekonomického a ekologického (trvalo udržateľný rozvoj) hľadiska.
Eden McCainová

Eden McCainová (občianske meno Sarah Ellisová) je fiktívna postava z amerického seriálu Hrdinovia. Hrá ju herečka Nora Zehetner.
Životopis.
Pred zatmením.
Eden mala otca opilca, opustil ju aj jej matku. Robila jej "slúžku", nikdy nič nepovedala. A keď konečne preriekla, jej slová sa vyplnili - zabila svoju matku a už to nedokázala vrátiť späť. Svoju schopnosť využívala na zlepšenie úrovne svojho života. Podvedome klamala predavačky o tom, že už zaplatila, brala si drahé autá, oblečenie.
Raz ju zastavil Matt Parkman za rýchlu jazdu pod vplyvom alkoholu, no vsugerovala mu, aby si sadol do svojho policajného auta a kúpil si šišku. Chytil ju však Haiťan a donútil ju pracovať pre Spoločnosť.
1. séria.
Predstavuje sa ako susedka papa Suresha a pomáha jeho synovi Mohindrovi s výskumom. Usmerňuje Isaaca Mendeza v maľovaní budúcnosti, ale bez používania heroínu. Možno sa do neho i zamilovala, ale nemohla nič robiť, keď mu agent Noah Bennet podal drogy, aby namaľoval jeho dcéru - ustúpila. Nakoniec pomôže Isaacovi s útekom.
Eden zavolala Mohinderovi, že vie kto zabil jej otca a vie kde je, lebo Spoločnosť konečne uveznila Sylara. Ide zaním s cieľom zabiť ho, no precenila svoje sily a Syler ju zamkol do kóje a chcel si vziať jej schopnosti, no ona nezniesla, aby vraždil s jej schopnosťou. Vzala pištoľ a rozstrelila si svoj mozog. Jej telo "pochovali" na dne jazera Ramsey v Ontáriu.
Vesmírny výťah

Vesmírny výťah je zatiaľ (rok 2009) teoretické zariadenie na vynášanie nákladu, objektov do kozmického priestoru na geostacionárnu dráhu Zeme.
História.
Myšlienka vesmírneho výťahu sa prvýkrát objavila v roku 1895, keď sa ruský priekopník kozmonautiky Konstantin Ciolkovskij, inšpiroval Eiffelovou vežou a navrhol postaviť "vesmírnu vežu", ktorá by siahala až do vesmírneho priestoru. Predstavoval si, zavesenie výťahu na konci jedného kábla, ktoré by vynieslo náklad priamo na geostacionárnu dráhu.
Veža, alebo výťah takéhoto druhu by bol schopný bez rakety vyniesť objekty na geostacionárnu dráhu. Pretože objekt pri výstupe zároveň musí nabrať tangenciálnu rýchlosť, pri dosiahnutí cieľa má dostatočnú rýchlosť a energiu, aby ostal na geostacionárnej dráhe Zeme.
Postavenie veže takéhoto druhu bolo nemožné, pretože neexistoval materiál s potrebnou pevnosťou. V roku 1957 navrhol sovietsky vedec Jurij Artsutanov jeden alternatívny variant tejto myšlienky. Kozmický umelý satelit sa mal vyniesť na geostacionárnu dráhu Zeme a tam slúžiť ako „zavesenie“ výťahu. Odtiaľ sa mohol spustiť kábel smerom k Zemi. Ťažisko konštrukcie musí ostať na geostacionárnej dráhe, a tak pri uhlovej rýchlosti, ktorá zodpovedá zemskej rotácii sa odstredivá sila a zemská príťažlivosť vyrovnajú. Ale kábel z dĺžkou je ťažko realizovateľný.
V roku 1966 skúmali štyria americkí inžinieri, ktorý materiál by bol vhodný na vytvorenie takého kábla. Prišli k záveru, že sú potrebné nové materiály, ktoré sú minimálne dvakrát tak pevné v ťahu ako všetky dovtedy známe materiály. V roku 1975 navrhol američan Jerome Pearson použiť kužeľovú konštrukciu. Kábel by mal byť v oblasti ťažiska najhrubší, pretože tam je najväčšie namáhanie. Kábel by sa mohol predĺžiť ako protizávažie do vesmírneho priestoru, tak aby ťažisko systému bolo stále na geostacionárnej dráhe. Tieto myšlienky sa stali známe širokej verejnosti, keď Arthur C. Clarke ich v roku 1978 použil ako centrálnu tému svojho románu "The Fountains of Paradise" 
Aktuálny stav.
V poslednej dobe bolo uskutočnené úsilie, tento plán pretaviť do skutočnosti. David Smitherman z NASA uverejnil v roku 2000 správu, ktorá spočíva na výsledkoch konferencie z roku 1999 v Marshall Space Flight Center.
Na začiatku nového tisícročia boli objavené uhlíkové nanovlákna, materiál, ktorý by mohol splniť tieto požiadavky. Začiatkom roku 2004 sa skupine vedcov okolo Alana Windla na univerzite v Cambridge podarilo vytvoriť touto technológiou asi 100 metrov dlhé vlákno. Uhlíkové nanovlákna majú 100-krát lepší pomer medzi pevnosťou v ťahu a hmotnosťou ako oceľ, preto je tento materiál možný kandidát pre vesmírny výťah.
22. septembra 2018 vypustila JAXA na obežnú dráhu Zeme experiment s názvom STARS-Me. Ide o dvojicu dvoch satelitov s veľkosťou CubeSat (10 x 10 x 10 cm) spojených 10 metrovým lanom, po ktorom sa pohybuje výťah s rozmermi 6x3 cm. Pri tomto experimente sa bude prvýkrát pohybovať miniatúrny výťah na lane vo vesmíre.
Caroline Perronová

Caroline Perronová (* 26. apríl 1974, Matagami, Kanada) je kanadská modelka. 
Biografia.
Narodila sa ako prvá zo šiestich detí. Ako dvanásťročná dostala od otca indiánske meno "Oota Dabun", čo v preklade znamená "hviezda dňa". Vo svojich štrnástich rokoch po prvýkrát vystúpila v Kanade na módnej prehliadke. 
V januári 1996 sa zoznámila pri jednom fotení v Dominikánskej republike s rakúskym spevákom Falcom. Milostný pomer, trvajúci rok, prechádzal mnohými krízami, rozchodmi i opakovaným udobrovaním. Boli zasnúbení, 1. februára 1997 ho však Caroline opustila a odletela z Dominikánskej republiky. Po jeho smrti ďalej pracovala ako modelka. Stala sa z nej žena v biznise, šéfuje jednému vydavateľstvu a modeling už má iba ako svoje hobby. 
I napriek svojmu úspechu nezabúda na to, odkiaľ pochádza a kde je jej domov. Sama k tomu hovorí, že práve nadišiel čas, aby vykonala niečo pre svoju vlasť. V mojich žilách predsa koluje indiánska krv. Preto teraz pracuje na svojom novom projekte, ktorý sa nazýva "Oota Dabun". Chce ním priblížiť dejiny, kultúru, tradície, zvyky, umenie, hudbu a náboženstvo indiánov ostatným ľuďom.
Asociatívna pamäť (počítač)

Asociatívna pamäť alebo pamäť s asociatívnym prístupom (angl. "content-addressable memory/storage"; skratka CAM) je pamäť s adresovaním podľa obsahu. Údaje sa vyhľadávajú v pamäti nie podľa pevnej adresy, ale podľa typu dát, ktoré bunka obsahuje. Je to náročnejší spôsob adresovania, využíva sa len v náročných systémoch.
9821 Gitakresáková

(9821) Gitakresáková je planétka, ktorú objavili Cornelis Johannes van Houten a Ingrid van Houten-Groeneveldová na fotografických platniach exponovaných Tomom Gehrelsom v noci 25./26. marca 1971 na observatóriu Mt. Palomar v Kalifornii. Je pomenovaná po slovenskej astronómke Margite Kresákovej-Vozárovej.
Objav a pomenovanie.
Planétka sa v čase objavu nachádzala v západnej časti súhvezdia Panna ("Virgo"), iba 41' VSV od hviezdy formula_1 Vir (+3,9 mag), mala zdanlivú fotografickú jasnosť +19,0 mag a bola 4033. planétkou objavenou v rámci prvej fotografickej prehliadky zameranej na vyhľadávanie Trójanov (planétok v libračných bodoch L4 a L5 sústavy Slnko – Jupiter). Svedčí o tom aj jej predbežné označenie 4033 T–1, ktoré dostala krátko po objave. V objavovej opozícii bola planétka na observatóriu Mt. Palomar pozorovaná aj v ďalších 7 nociach (vrátane predobjavovej 24. marca) a celkovo bolo zmeraných 12 pozícií, neskôr zaslaných do MPC. Naposledy bola planétka pozorovaná v noci 15./16. mája 1971. Planétka bola na tomto observatóriu pozorovaná aj počas jednej noci v roku 1994, keď boli 30. septembra získané ďalšie 2 pozície. Očíslovanie planétky bolo zverejnené v cirkulári MPC č. 33216 vydanom dňa 8. decembra 1998.
Planétka je pomenovaná po bývalej pracovníčke Astronomického ústavu SAV v Bratislave, Margite Kresákovej (nar. 1927), skúsenej pozorovateľke meteorov a komét na Skalnatom Plese. Ešte ako slobodná objavila kométu C/1954 O1 (Vozárová). Meno planétky sa stalo oficiálnym po zverejnení v cirkulári MPC č. 41570 vydanom dňa 11. novembra 2000 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 356 mil. km po mierne excentrickej dráhe s dobou obehu 3,68 roku (1342 dní). K Zemi sa približuje na minimálnu vzdialenosť 157 mil. kilometrov a jej veľkosť je odhadovaná na necelých 5 km.
9822 Hajduková

(9822) Hajduková je planétka, ktorú objavili Cornelis Johannes van Houten a Ingrid van Houten-Groeneveldová na fotografických platniach exponovaných Tomom Gehrelsom v noci 25./26. marca 1971 na observatóriu Mt. Palomar v Kalifornii. Je pomenovaná po slovenskej astronómke Márii Hajdukovej.
Objav a pomenovanie.
Planétka sa v čase objavu nachádzala v západnej časti súhvezdia Panna ("Virgo"), asi 1,6° východne od hviezdy 16 Vir (+5,0 mag), mala zdanlivú fotografickú jasnosť +17,2 mag a bola 4114. planétkou objavenou v rámci prvej fotografickej prehliadky zameranej na vyhľadávanie Trójanov (planétok v libračných bodoch L4 a L5 sústavy Slnko – Jupiter). Svedčí o tom aj jej predbežné označenie 4114 T–1, ktoré dostala krátko po objave. V objavovej opozícii bola planétka na observatóriu Mt. Palomar pozorovaná aj v ďalších 6 nociach (vrátane predobjavovej 24. marca) a celkovo bolo zmeraných 9 pozícií, neskôr zaslaných do MPC. Naposledy bola planétka pozorovaná v noci 13./14. mája 1971. Planétka bola na tomto observatóriu pozorovaná aj počas dvoch nocí v roku 1989 (9. a 10. marca, 3 pozície) a jednej noci v septembri 1994 (11. septembra, 2 pozície). Očíslovanie planétky bolo zverejnené v cirkulári MPC č. 33216 vydanom dňa 8. decembra 1998.
Planétka je pomenovaná po Márii Hajdukovej (nar. 1934), pracovníčke Astronomického ústavu SAV Univerzity Komenského v Bratislave. V minulosti sa venovala výskumu medziplanetárnej hmoty, najmä meteorom a ich fotometrii. Vyučila celú generáciu slovenských astronómov. Meno planétky sa stalo oficiálnym po zverejnení v cirkulári MPC č. 41570 vydanom dňa 11. novembra 2000. Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 354 mil. km po mierne excentrickej dráhe s dobou obehu 3,63 roku (1327 dní). K Zemi sa približuje na minimálnu vzdialenosť 146 mil. kilometrov a jej veľkosť je odhadovaná na približne 5 km.
Zaujímavosť.
Planétka bola objavená na rovnakej fotografickej platni ako planétka (9821) Gitakresáková, ktorá sa v tom čase nachádzala 234' JJZ. V období od 24. marca do 14. mája 1971 boli obe planétky na väčšine platní exponované súčasne.
9823 Annantalová

(9823) Annantalová je planétka, ktorú objavili Cornelis Johannes van Houten a Ingrid van Houten-Groeneveldová na fotografických platniach exponovaných Tomom Gehrelsom v noci 25./26. marca 1971 na observatóriu Mt. Palomar v Kalifornii. Je pomenovaná po slovenskej astronómke Anne Antalovej.
Objav a pomenovanie.
Planétka sa v čase objavu nachádzala v západnej časti súhvezdia Panna ("Virgo"), asi 4,5° SSZ od jasnej hviezdy formula_1 Vir (Porrima, +2,9 mag), mala zdanlivú fotografickú jasnosť +18,5 mag a bola 4271. planétkou objavenou v rámci prvej fotografickej prehliadky zameranej na vyhľadávanie Trójanov (planétok v libračných bodoch L4 a L5 sústavy Slnko – Jupiter). Svedčí o tom aj jej predbežné označenie 4271 T–1, ktoré dostala krátko po objave. V objavovej opozícii bola planétka na observatóriu Mt. Palomar pozorovaná aj v ďalších 7 nociach (vrátane predobjavovej 24. marca) a celkovo bolo zmeraných 10 pozícií, neskôr zaslaných do MPC. Naposledy bola planétka pozorovaná v noci 15./16. mája 1971. Neskôr sa našlo ešte jedno predobjavové pozorovanie z tohto observatória z 23. novembra 1954. Planétka bola na Mt. Palomare pozorovaná aj počas dvoch nocí v roku 1994 (12. septembra a 1. októbra, spolu 6 pozícií). Očíslovanie planétky bolo zverejnené v cirkulári MPC č. 33216 vydanom dňa 8. decembra 1998.
Planétka je pomenovaná po Anne Antalovej (nar. 1936), od roku 1958 pracovníčke Astronomického ústavu SAV v Tatranskej Lomnici. Venovala sa analýze slnečných javov a významnou mierou prispela k štúdiu slnečných erupcií a charakteristík slnečného cyklu. Meno planétky sa stalo oficiálnym po zverejnení v cirkulári MPC č. 41570 vydanom dňa 11. novembra 2000 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 356 mil. km po mierne excentrickej dráhe s dobou obehu 3,68 roku (1342 dní). K Zemi sa približuje na minimálnu vzdialenosť 159 mil. kilometrov a jej veľkosť je odhadovaná na približne 3,5 km.
Zaujímavosť.
Planétka bola objavená na rovnakej fotografickej platni ako planétky (9821) Gitakresáková (285' juhozápadne) a (9822) Hajduková (147' ZSZ). V období od 24. marca do 16. mája 1971 boli všetky tri planétky na väčšine platní exponované súčasne.
Honorius III.

Honorius III. (vlastným menom Cencio Savelli * 1148, Rím - † 18. marec 1227, Rím) bol pápež od 18. júla 1216 až do svojej smrti v roku 1227.
Jeho hlavným cieľom bolo zorganizovať križiacku výpravu naplánovanú na Štvrtom lateránskom koncile. To sa mu však nepodarilo kvôli neochote cisára Fridricha II. Hohenstaufského.
Honorius III. dal vyzdobiť mozaikami apsidu chrámu sv. Pavla v Ríme.
Ján z Brienne

Ján z Brienne (* asi 1170/1175 - † 23. marec 1237, Carihrad) bol kráľ jeruzalemský (1210 - 1212) a cisár-regent latinský (1229 – 1237). Bol aj popredným účastníkom piatej križiackej výpravy.
Masada

Masada (hebr. מצדה, "Mecada", od slova מצודה "mecuda", „pevnosť“) je staroveká pevnosť na vrchole izolovaného skalného útesu na východnom okraji Judskej púšte, neďaleko Mŕtveho mora. Pevnosť bola postavená Herodesom Veľkým v 1. storočí pred Kr., počas prvej židovskej vojny sa stala posledným miestom odporu židovských povstalcov proti Rimanom.
V roku 2001 bola lokalita zapísaná ako pamiatka svetového dedičstva na zoznam UNESCO.
Manažment krajiny

Manažment krajiny (iné názvy: vrátane krajinného plánovania (ktoré sa do manažmentu krajiny niekedy nezahŕňa): tvorba krajiny, starostlivosť o krajinu; nesprávne: obhospodarovanie krajiny; angl. "landscape management") je (tu: podľa Európskeho dohovoru o krajine) činnosť, ktorá má z hľadiska perspektívy trvalo udržateľného rozvoja zabezpečiť pravidelnú starostlivosť o krajinu s cieľom usmerňovať a zosúladiť zmeny, ktoré sú spôsobené sociálnymi, hospodárskymi a environmentálnymi procesmi.
Priestorový manažment

Priestorový manažment (krajiny) (angl. "land management") môže byť:
Obhospodarovanie krajiny

Obhospodarovanie krajiny môže byť:
Integrovaný manažment krajiny

Integrovaný manažment krajiny (angl. "integrated landscape management") je nástroj na vytvorenie a presadzovanie modelu riadenia a využívania krajiny, ktorý je zameraný na zlepšenie celkovej kvality života, ochranu životného prostredia a jeho zložiek, rešpektovanie ochrany prírody, stability a biodiverzity územia, ochranu a racionálne využívanie prírodných a kultúrnohistorických zdrojov. Je založený na chápaní krajiny ako integrácie prírodných zdrojov v určitom priestore. Práve priestor predstavuje zjednocujúci rámec, scénu, na ktorej sa vyskytujú všetky zdroje ako vzájomne sa prelínajúce vrstvy (napr. geologické zdroje, vodné a pôdne zdroje, klimatické pomery, biotické zdroje). 
Podstatou IMK je pochopenie priestoru ako integrácie uvedených zdrojov (krajinotvorných zložiek, ktoré sú cez svoje úžitkové vlastnosti schopné uspokojovať ľudské potreby, čím vo vzťahu k ľudskej spoločnosti vystupujú ako prírodné zdroje), ako aj poznanie vzťahov medzi uvedenými zdrojmi.
Model IMK musí byť postavený na komplexnom výskume krajiny v troch základných dimenziách: environmentálnej, sociálnej a ekonomickej a na skúmaní ich vzájomných vzťahov a súvislostí. V našich podmienkach je zvlášť citlivé skúmanie vzťahu medzi environmentálnou a sociálnou dimenziou, pretože napr. mnohé prevádzky s nepriaznivými environmentálnymi vplyvmi na prostredie majú vysoký sociálny a ekonomický efekt.
Dosiahnutie efektívneho praktického uplatnenia IMK vyžaduje:
Diaľnica A661 (Nemecko)

Diaľnica A661 () je nemecká diaľnica smerujúca z mesta Oberursel cez Frankfurt nad Mohanom až k obci Egelsbach, kde sa končí. Počas svojej trasy sa križuje s diaľnicami A3, A5 a A66.
Diaľnica A659 (Nemecko)

Diaľnica A659 () je nemecká diaľnica, ktorá tvorí spojku medzi diaľnicami A5 a A6, pričom prechádza cez mesto Vierheim.
Diaľnica bola vybudovaná v 60. rokoch ako privádzač na diaľnicu A5, ktorá v tomto úseku bola otvorená v roku 1968. Pôvodne bolo plánované predĺženie diaľnice do Mannheimu, no nakoniec sa uprednostnilo vybudovanie rýchlostnej cesty, ktorá je v súčasnosti označená ako B38n.
Asociatívna pamäť

Asociatívna pamäť môže byť:
Diaľnica A656 (Nemecko)

Diaľnica A656 () je nemecká diaľnica, ktorá spája mestá Mannheim a Heidelberg. Jej dĺžka je 11,9 km, no do roku 1990, keď od nej boli odčlenené dva krátke úseky, merala 14,8 km. 
História.
Prvé plány na výstavbu vysokokapacitnej cesty medzi Mannehimom a Heidelbergom pochádzajú z roku 1926. Už v roku 1924 vznikla spoločnosť "Studiengesellschaft für Automobilstraßenbau", ktorá mala za úlohu navrhnúť sieť "ciest pre automobily". Spoločnosť začala pracovať na projektoch viacerých ťahov, no časom boli presunuté do siete ríšskych diaľnic.
Výstavba dnešnej diaľnice A656 sa začala 21. marca 1934 a otvorená bola o rok neskôr. Pôvodne smerovala až do samotného centra Mannheimu, po "Europaplatz (Európske námestie)". Súčasťou diaľnice boli pôvodne aj dve odpočívadlá, ktoré sa nachádzali na križovatkách "Mannheim-Seckenheim" a "Dreieck Mannheim" (dnes "Kreuz Mannheim"). Po vojne boli kvôli nízkej využívanosti zatvorené.
V roku 1982 sa stala tragická nehoda, keď počas medzinárodného leteckého dňa v Mannheime havaroval plne naložený vrtuľník a spadol priamo na diaľnicu. Zahynulo až 46 ľudí.
V roku 1990 boli od A656 oddelené okrajové úseky, ktoré nespĺňali parametre diaľnice. Stali sa súčasťou spolkovej cesty 37 a bola na nich znížená aj maximálna rýchlosť na 70 kilometrov za hodinu.
Diaľnica A650 (Nemecko)

Bundesautobahn 650 je nemecká diaľnica, ktorá smeruje s mesta Bad Dürkheim do mesta Ludwigshafen v spolkovej krajine Porýnie-Falcko.
Diaľnica A648 (Nemecko)

Bundesautobahn 648 je nemecká diaľnica vo Frankfurte nad Mohanom v spolkovej krajine Hesensko.
Diaľnica A643 (Nemecko)

Bundesautobahn 643 je nemecká diaľnica v spolkových krajinán Hesensko a Porýnie-Falcko, ktorá tvorí výpadovú komunikáciu z mesta Wiesbaden smerom na diaľnicu A66 a A60. Diaľnica bola otvorená v roku 1966 a spolu s diaľnicou A60 tvoria diaľničný obchvat mesta Mainz "(Mainzer Autobahnring)".
Diaľnica A623 (Nemecko)

Bundesautobahn 623 je nemecká diaľnica, ktorá tvorí výpadovú komunikáciu z mesta Saarbrücken smerom na diaľnicu A8.
Diaľnica A620 (Nemecko)

Bundesautobahn 620 je nemecká diaľnica prechádzajúca mestom Saarbrücken v spolkovej krajine Sársko neďaleko francúzskych hraníc.
Diaľnica A602 (Nemecko)

Bundesautobahn 602 je nemecká diaľnica, ktorá tvorí výpadovku z mesta Trier smerom na diaľnicu A1.
Diaľnica A573 (Nemecko)

Bundesautobahn 573 je nemecká diaľnica, ktorá tvorí spojku medzi diaľnicou A61 a A571.
Diaľnica A571 (Nemecko)

Bundesautobahn 571 je nemecká diaľnica, ktorá tvorí spojku medzi diaľnicou A61 a A573 v severnej časti spolkovej krajiny Porýnie-Falcko.
Richard Šafárik

Richard Šafárik (* 26. február 1975, Nové Zámky – † 3. marec 2009, Žilina) bol slovenský hokejista. V roku 1993 ho v piatom kole ako 116. hráča zo draftovalo Buffalo Sabres.
Kariéra.
Richard Šafárik je odchovancom novozámockého hokeja. Vyrastal v dedine blízko Nových Zámkov, v Palárikove. Jeho mama sa volá Bernardína a otec Milan. Hokej začal hrať v ôsmich rokoch. Jeho manželka sa volala Mária. Zomrel 3. marca 2009 na amyotrofickú laterálnu sklerózu.
Kalmar

Kalmar alebo kalmár môže byť:
Kalmar môže byť aj:
Kalmár môže byť aj priezvisko:
Pirát (námorný lupič)

Pirát (z fr. "pirate", gr. "peiratés", lupič, pirát) alebo korzár je námorný (prípadne riečny či jazerný) lupič. Činnosť piráta sa nazýva pirátstvo.
Všetky štáty sú bez ohľadu na národnosť páchateľov, ich plavidiel, ako aj miesta činu, oprávnené voči páchateľom postupovať a ich stíhať, a pritom sú si navzájom zaviazané k spolupráci. 
Definícia.
Presnejšia definícia pirátstva znie: násilné činy, previnenia proti cudziemu vlastníctvu alebo činy obmedzenia osobnej slobody, ktoré sú spáchané na zištné účely pri použití vodného alebo vzdušného plavidla na šírom mori alebo na iných územiach, ktoré nepodliehajú žiadnej štátnej moci. Do medzinárodnej právnej zmluvnej úpravy v roku 1958 sa pod pojmom pirátstvo rozumeli takéto činy, ak boli spáchané na mori vôbec alebo sa uskutočnili z mora. 
Podobné štátne opatrenia, aj ak sú protiprávne, sa nepovažujú za pirátstvo. Štátne opatrenia sú zaujímavé historicky, pretože do roku 1856 v rámci kaperstva činnosti pirátskeho typu vykonávali aj štátom autorizovaní súkromníci, ktorí sa na základe vonkajších príznakov od pirátstva často nedali rozoznať. 
Do pirátstva v pravom slova zmysle nepatrí ani pobrežné, riečne a vzdušné pirátstvo. 
Dejiny pirátstva.
V staroveku sa piráti väčšinou nedali rozoznať od vojnových výprav a ich činnosť bola vnímaná skôr ako statočnosť. Boj proti tomuto pirátstvu sa konal z aspektov oportunity (teda s cieľom získať mužstvo na svoju stranu alebo naverbovať bojovníkov). Približne v roku 14001200 pred Kr. síce existovalo v Stredozemnom mori právo námorných národov, ale ponímanie pirátov z pozície nepriateľa do pozície zločinca sa zmenilo v 5. storočí pred Kr. v dobe Aténskeho námorného spolku. V 1. storočí pred Kr. označil Cicero pirátov ako nepriateľov ľudstva, na ktorých netreba brať ohľad. Po období relatívnej bezvýznamnosti námorného práva sa v stredoveku upevnil názor paušálnej bezprávnosti zdanlivo mimo kresťanského spoločenstva stojaceho pirátstva. Tento názor pôsobil do 19. storočia na právo, pirátov na mori jednoducho zabiť.
Luxusný statok

Luxusný statok alebo elitársky statok (v prípade tovaru aj luxusný tovar, elitársky tovar) je statok, po ktorom dopyt stúpa rýchlejšie než úmerne s rastúcim príjmom. Luxusný tovar má teda vysokú (väčšiu ako jeden) príjmovú elasticitu dopytu: čím sú ľudia bohatší, tým kupujú viac luxusného statku. To ale tiež znamená, že ak sa zníži príjem, prudko klesne aj dopyt po luxusnom tovare. Treba tiež povedať, že príjmová elasticita dopytu sa môže veľmi meniť v závislosti od výšky príjmu. Luxusný tovar sa preto môže stať normálnym alebo dokonca inferiórnym statkom.
Typickým luxusným tovarom sú napríklad niektoré značky automobilov, šperky, ale aj niektoré druhy jedla.
Luxusný tovar

Luxusný tovar môže byť:
Logistický manažment

Logistický manažment (iné názvy: manažment logistiky, manažérstvo logistiky, riadenie logistiky, logistické riadenie; angl. "logistics management") je riadenie procesov pri vytváraní a praktickom uplatňovaní logistického systému podniku tak, aby dané toky (hmotné, nehmotné, informačné, peňažné) prebiehali plynule, čo možno najrýchlejšie a najhospodárnejšie. Pojem sa niekedy považuje za synonymum supply chain management (manažérstva dodávateľského reťazca).
Logistický systém je usporiadaná množina umelých (technických) a ľudských prvkov a väzieb medzi nimi, kooperujúcich pri plánovaní a realizácii logistických reťazcov vyvolaných podnikom.
Podnik označujeme za logisticky riadený, ak sa v ňom uplatňuje kooperatívny štýl riadenia plne podriadených uspokojovaniu potrieb zákazníkov pri dlhodobej ziskovosti. Činnosť všetkých participujúcich útvarov v ňom je logisticky prepojená a zladená (integrovaná) v záujme dosiahnutia synergického efektu v logistike.
Superiórny statok

Superiórny statok (v prípade tovaru aj superiórny tovar) môže byť:
Normálny statok

Normálny statok (v prípade tovaru aj normálny tovar) je statok, po ktorom dopyt s rastúcim príjmom rastie, čiže statok, ktorého príjmová elasticita dopytu je kladná. Nemusí ísť nevyhnutne o kvalitný statok, rozhodujúce sú preferencie spotrebiteľov (teda úžitok, ktorý im statok prináša). Opakom je inferiórny statok.
Delí sa na dva druhy:
Riadenie zásobovacieho reťazca

Riadenie zásobovacieho reťazca (iné názvy: riadenie dodávateľského reťazca, manažment/manažérstvo zásobovacieho/dodávateľského reťazca; angl. "supply chain management", SCM; čiastočné alebo úplné synonymum je logistický manažment) je riadenie (plánovanie, časové rozvrhovanie a ovládanie) zásobovacieho reťazca. Spočíva v integrácii a organizácii informačných a logistických činností v podnikoch zapojených do zásobovacieho reťazca. Cieľom je vytvorenie a distribúcia tovarov a služieb poskytujúcich zákazníkom úžitkové hodnoty.
Zásobovací reťazec

Zásobovací reťazec alebo dodávateľský reťazec (angl. supply chain) je sústava (postupnosť) organizácií (najmä podnikov) a funkcií, ktoré ťažia a/alebo montujú a/alebo ťažia materiály a/alebo výrobky od ťažobného podniku/výrobcu cez ďalších výrobcov, veľkoobchodníkov, maloobchodníkov až po spotrebiteľa (aj priemyselného používateľa). Pojem zdôrazňuje väzby medzi organizáciami v tejto sústave.
SCM

SCM môže byť:
Saros

Saros alebo Chaldejský cyklus je obdobie medzi periodickým opakovaním zatmení Slnka a Mesiaca (18 rokov 11 dní, presne 6585 d 7 h 42 min). Potom sa Mesiac vráti do tej istej fázy a k tomu istému uzlu na svojej dráhe. Uzly mesačnej dráhy sa pohybujú proti pohybu Slnka, a preto sa Slnko vráti do toho istého uzla skôr ako za jeden rok, a to za 346,62 d. Perióda opakovania zatmení 346,62 d a 29,530 59 d (synodický mesiac) sa rovná 223 synodickým mesiacom alebo 19 obdobiam po 346,62 d len s malým rozdielom asi 1/2 d, ktorý spôsobuje, že viditeľnosť každého nasledujúceho zatmenia sa posúva asi o 1/3 zemského obvodu západným smerom a súčasne sa posúva trochu na sever. Úplný cyklus, ktorý sa začína čiastočným zatmením Slnka pri južnom póle a končí sa opäť čiastočným zatmením pri severnom póle, trvá okolo 1300 r. Za obdobie saros nastane 29 zatmení Mesiaca a 41 zatmení Slnka. Saros poznali už Chaldejci od 6. storočia pred Kr.
Šafárik

Šafárik môže byť:
Sandrine Aubertová

Sandrine Aubertová (* 6. október 1982, Échirolles, Francúzsko) je francúzska lyžiarka.
Programové riadenie

Programové riadenie môže byť:
Frida Hansdotterová

Frida Hansdotterová (* 13. december 1985, Västerås, Švédsko) je bývalá švédska zjazdová lyžiarka. Špecializovala sa najmä na točivé disciplíny a špeciálne na slalom.
Robert Carlyle

Robert Carlyle (* 14. apríl 1961, Glasgow) je škótsky herec. Preslávil sa najmä rolou Begbieho, bitkára vo filme "Trainspotting" (1996) alebo filmom "Do naha!" (1997).
Wismar

Wismar je bývalé hanzové mesto, dnes dôležitý prístav a mestský okres v severnom Nemecku. 
Leží v spolkovej krajine Meklenbursko-Predpomoransko na pobreží Baltského mora asi 45 kilometrov východne od Lübecku a 30 kilometrov severne od Schwerinu. Podľa údajov z roku 2005 má 45 000 obyvateľov, viac ako dvojnásobok počtu z roku 1905.
V roku 2002 bolo centrum mesta spoločne s centrom Stralsundu ako centrami hanzovej ligy pridané organizáciou UNESCO na zoznam svetového kultúrneho dedičstva. V centrách týchto miest sa nachádza veľa významných tehlových budov typických pre túto časť Nemecka a bývalé bohaté hanzové mestá.
História.
Pôvodne tu bola slovanská osada "Wyszomir". Wismar je prvýkrát zmieňovaný v roku 1229, kedy dostal niektoré mestské práva. V rokoch 1257 až 1358 bol sídlom Meklenburských kniežat. V roku 1259 sa s mestami Lübeck a Rostock spojil proti početným útokom baltských pirátov. Pripojením ďalších miest vznikla Hanzová liga. Počas 13. a 14. storočia bol Wismar prosperujúcim hanzovým mestom, kde pôsobilo aj veľa dielní, napríklad na spracovanie vlny. Rozkvet i napriek odlivu obyvateľov trval až do 16. storočia.
Pod švédskou nadvládou.
Po uzavretí Vestfálskeho mieru v roku 1648 pripadlo mesto Švédsku. Od roku 1653 v meste zasadal najvyšší súd švédskych území v Nemecku. V roku 1803 Švédi založili mesto i s panstvom Meklenburgovcom s právom spätného vykúpenia po sto rokoch. V roku 1903 sa Švédsko svojich nárokov vzdalo.
Na prelome 19. storočia bolo vo Wismare veľa dôležitých manufaktúr na spracovanie železa, asfaltu, ale i papierne a výroba strojov. Rozvinutý bol najmä námorný obchod. Dovážalo sa uhlie, drevo a železo. Naopak vyvážalo sa obilie, maslo a olejniny. Prístav bol však dostupný len pre lode s ponorom do 5 metrov a tak s nástupom veľkých parných lodí význam obchodu upadal.
Pamiatky.
V centre mesta sa nachádza najväčšie severonemecké námestie s rozmermi 100-krát 100 metrov, obklopené elegantnými stavbami všetkých sloh (umenie)|slohov. Na severnej strane námestia stojí klasicistická radnica, postavená v rokoch 1817 až 1819. V strede námestia stojí "Wassserkunst" s prepracovanou kovanou fontánou dovezenou v roku 1602 z Holandska. Ďalšou zaujímavosťou je gotické skladisko z roku 1380 známe ako "Alter Schwede".
Osemdesiat metrov vysoká veža chrámu svätej Marie je len zvyškom pôvodnej impozantnej gotickej stavby. Tehlový chrám z 13. storočia bol ťažko poškodený počas druhej svetovej vojny a potom úmyselne zničený východonemeckým komunistickým režimom v roku 1960.
Wismar je dnes tiež dôležitou obchodnou križovatkou s prístavom a veľkou lodenicou pre stavbu veľkých lodí.
Jozef Prokeš

RNDr. Jozef Prokeš, CSc. (* 12. jún 1950, Nitra) je slovenský politik.
Bol jednou z ústredných postáv čulého národného pohybu začiatkom deväťdesiatych rokov a stál pri vzniku samostatnej Slovenskej republiky v roku 1993.
Je ženatý, má dve deti. V roku 1973 absolvoval štúdium teoretickej fyziky na Prírodovedeckej fakulte Univerzity Komenského v Bratislave.
Do politiky vstúpil v roku 1989 počas generálneho štrajku. V roku 1990 sa stal poslancom Slovenskej národnej rady s osobným cieľom presadiť samostatnosť Slovenska. V parlamente pôsobil do roku 2002. V rokoch 1991-1992 bol predsedom Slovenskej národnej strany. Od júna 1992 do novembra 1993 bol podpredsedom SNR a 17. júla 1992 čítal Deklaráciu Zvrchovanosti SR z balkóna vtedajšej budovy SNR. Od 10. novembra 1993 do 15. marca 1994 bol podpredsedom vlády Slovenskej republiky. 
Pamätná je fotografia, na ktorej nesie Ústavu SR pri jej slávnostnom podpise. Menej známy je fakt, že to bol práve on kto viedol schôdzu SNR pri hlasovaní o Ústave a to tak aby 1. September bol štátny sviatok a ostal v pamäti Slovákov. 
Roku 1997 sa stal čestným občanom mesta Nitra. V rokoch 1998-2002 bol primátorom Nitry.
Therese Borssénová

Therese Borssénová (* 12. december 1984, Rättvik, Švédsko) je švédska lyžiarka.
Sebastian Faißt

Sebastian Faißt (* 7. marec 1988, Alpirsbach, Nemecko – † 3. marec 2009, Schaffhausen, Švajčiarsko) bol nemecký hádzanár, ktorý hrával na pozícii pravej spojky. Bol považovaný za talent nemeckej hádzanej.
Smrť.
Zomrel počas priateľského hádzanárskeho zápasu reprezentácii Švajčiarska a Nemecka do 21 rokov. V 14. minúte zápasu skolaboval. V tom okamihu sa za ním rozbehli lekári, ktorí sa mu snažili pomôcť. Faißt sa prebral a povedal, že "Nie je to také zlé, len nevidím..." Zakrátko sa jeho stav rapídne zhoršil a zomrel. Podľa lekárov mu praskla žilka v hlave, o čom svedčí aj to, že nevidel. V tomto zápase bol kapitánom Nemecka a strelil aj jeho prvý gól.
Dezinficiencium

Dezinficiencium je liečivo, ktoré ničí alebo zneškodňuje patogénne mikroorganizmy na neživých predmetoch vo vonkajšom prostredí a v infekčnom materiáli. Porovnaj antiseptikum. Pojmy dezinficienciá a antiseptiká sa často zamieňajú, pretože rôzne antiseptiká slúžia aj na dezinfekciu neživých predmetov.
Dezinficienciá sú látky používané k usmrteniu mikróbov vo vonkajšom prostredí, hlavne v infekčnom materiáli, na rôznych predmetoch, a pod., kde nie je rizikom ich toxicita. Používajú sa na zníženie počtu choroboplodných zárodkov v nemocniciach, vo verejných zariadeniach aj v domácnostiach.
Rozdelenie.
O mechanizme účinku pozri pod antiseptikum.
Frederiek Nolf

Frederiek Nolf (* 10. február 1987, Kortrijk, Belgicko – † 5. február 2009, Dauha, Katar) bol belgický cyklista. V čase úmrtia bol pretekárom belgického tímu Topsport Vlaanderen.
Smrť.
Zomrel v noci po štvrtej etape cyklistických pretekov Okolo Kataru, po ktorej bol priebežne na 96. mieste. Predpokladá sa, že zomrel na infarkt. Pitvu neabsolvoval. Po tejto udalosti jeho tím odstúpil z pretekov na znak piety. Tím vylúčil doping, keďže každé štyri mesiace pretekári absolvujú dopingové kontroly a takisto vylúčil aj to, že by trpel zdravotnými problémami, lebo pretekári tohto tímu štyrikrát za rok absolvujú zdravotné prehliadky.
Reciprocita

Reciprocita môže byť:
Clément Pinault

Clément Pinault (* 4. február 1985, Grasse – † 22. január 2009, Clermont) bol francúzsky futbalista, ktorý hrával na pozícii obrancu.
Smrť.
Zomrel 22. januára 2009 po tom, čo 18. januára toho istého roku prekonal srdcový infarkt. Lekári ho potom udržiavali v umelom spánku. Klubový lekár Franck Thiel uviedol, že nezistil uňho srdcové problémy.
Posledný zápas odohral 16. januára 2009 proti Brestu.
Pirát

Pirát môže byť:
Činnosť piráta sa nazýva pirátstvo.
Piráti môže byť:
Tamás Mocsai

Tamás Mocsai (* 9. december 1978, Budapešť) je maďarský hádzanár, ktorý hráva na poste spojky. V súčasnosti je hráčom nemeckého klubu TBV Lemgo.
Na Letných olympijských hrách 2004 v Aténach skončil s reprezentáciou na 4. mieste.
Neštastie.
Začiatkom marca 2009 v zápase proti Göppingenu (23:29) v 49. minúte spadol na zem po zrážke so súperovým hráčom. Následne ostal ležať v bezvedomí. Rozhodca zápas neprerušil a tak klubový lekár Andreas Bickelhaupt vybehol na palubovku a zistil čo sa stalo. Otvoril mu ústa a vytiahol jazyk. Hráč sa po dvoch minútach prebral. Neskôr ho previezli do nemocnice, kde mu zistili silný otras mozgu a zlomený prst.
Karol Šedivý (1973)

Karol Šedivý (* 18. marec 1973, Zlaté Moravce – † 3. marec 2009, blízko obce Šoporňa) bol slovenský autokrosový pretekár. Bol považovaný za najlepšieho na Slovensku. Jeho syn Karol je taktiež autokrosový pretekár.
Smrť.
Zahynul 3. marca 2009 v skorých ranných hodinách po tom, ako ho zachytilo okoloidúce nákladné auto, keď opravoval defekt svojho auta na R1 v blízkosti Šoporne.
Podľa zistení nemal na sebe reflexnú vestu a ani svoje auto nevymedzil reflexným trojuholníkom. U vodiča nákladného auta nebolo zistené požitie alkoholu.
Schwerin

Schwerin je mesto v severnom Nemecku a hlavným mestom spolkovej krajiny Meklenbursko-Predpomoransko. V roku 2005 malo 97 045 obyvateľov.
Mesto je obklopené jazerami. Najväčšie z nich, Schwerinské jazero (Schweriner See), zaberá plochu .
Mestskou pamiatkou je zámok na ostrove v Schwerinskom jazere.
Dejiny.
Prvá písomná zmienka je z roku 1018, kedy tu bolo sídlisko západných Slovanov, zvané "Zuarin". Samotné mesto vzniklo v roku 1160. Od roku 1358 bolo súčasťou Meklenburského vojvodstva.
V rokoch 1918 – 1934 bolo hlavným mestom slobodného štátu Meklenbursko-Predpomoransko, v rokoch 1934 – 1952 hlavým mestom Meklenburska, po zrušení spolkových krajín v bývalej NDR v rokoch 1952 – 1990 krajským mestom. Od roku 1990 je hlavným mestom spolkovej krajiny Meklenbursko-Predpomoransko.
Karol Šedivý

Karol Šedivý môže byť: